|  |  |  |  |  |  |
| --- | --- | --- | --- | --- | --- |
| cali | | |  |  | |
| Εκπαίδευση στα Ανθρώπινα Δικαιώματα  Διεθνής Αμνηστία Ελληνικό Τμήμα/  Μαρία Χατζηνικολάου | | |  | Θεματική: Ενδιαφέρομαι και Ενεργώ  Υποθεματική: Εκπαίδευση στα Ανθρώπινα Δικαιώματα  Απευθύνεται σε μαθητές/μαθήτριες: (Νηπιαγωγείο, Α’, Β’, Γ’, Δ’, Ε’, ΣΤ’ Δημοτικού, Α’, Β’, Γ’ Γυμνασίου)  Διάρκεια στο τετράμηνο: (7 Εργαστήρια, 2 ώρες το κάθε εργαστήριο) | |
|  | | |  |  | |
| **Περιγραφή (50-100 λέξεις)** Η εκπαίδευση στα ανθρώπινα δικαιώματα αποτελεί το πρώτο βήμα σε μία κατεύθυνση σεβασμού, προώθησης και υπεράσπισης των δικαιωμάτων που μοιραζόμαστε όλοι και όλες. Σύμφωνα με τον 4 ο Άξονα του Παγκόσμιου Προγράμματος για την Εκπαίδευση στα Ανθρώπινα Δικαιώματα του ΟΗΕ, η εφαρμογή των βασικών στόχων της εκπαίδευσης στα Ανθρώπινα Δικαιώματα αποτελεί τον τέταρτο βασικό άξονα της στοιχειώδους εκπαίδευσης του πολιτισμού μας, ανάμεσα στην ανάγνωση, τη γραφή και την αρίθμηση, γεγονός που διαμορφώνει μία αδήριτη ανάγκη στο πλαίσιο του εθνικού μας εκπαιδευτικού συστήματος. Η προσέγγιση της εκπαίδευσης των δικαιωμάτων του ανθρώπου στο σχολείο, διασφαλίζει ότι κάθε συμβαλλόμενο μέρος της εκπαιδευτικής διαδικασίας (εκπαιδευτικοί, μαθητές/ριες και γονείς) κατανοούν, σέβονται και υπερασπίζονται τα αναφαίρετα αυτά δικαιώματα, τα οποία περιλαμβάνονται στην Οικουμενική Διακήρυξη των Δικαιωμάτων του Ανθρώπου. **Στοχευόμενες δεξιότητες**  * Στρατηγική σκέψη * Επίλυση προβλημάτων * Μελέτη περιπτώσεων (case studies) * Κατασκευές * Πλάγια σκέψη * Αυτομέριμνα * Κοινωνικές Δεξιότητες- Πολιτειότητα * Ενσυναίσθηση και ευαισθησία * Προσαρμοστικότητα * Ανθεκτικότητα * Υπευθυνότητα * Πρωτοβουλία * Οργανωτική ικανότητα * Προγραμματισμός, Παραγωγικότητα * Κριτική σκέψη (Critical thinking) * Επικοινωνία (Communication) * Συνεργασία (Collaboration) * Δημιουργικότητα (Creativity)  **Δραστηριότητες (περιγράφουμε ανά εργαστήριο το σενάριο ή τις βασικές δραστηριότητες.** **1ο εργαστήριο (2 ώρες)** Τα ανθρώπινα Δικαιώματα στην καθημερινή ζωή. Ποια είναι τα δικαιώματα, ιστορικό πλαίσιο, κοινωνικό πλαίσιο, εργαλεία υπεράσπισης ανθρώπινων δικαιωμάτων, μελέτες περίπτωσης. Βίντεο αφόρμησης για τα ανθρώπινα δικαιώματα, δραστηριότητα αναγνώρισης δικαιωμάτων, δραστηριότητα κατανόησης καταπάτησης δικαιωμάτων, δραστηριότητα κατηγοριοποίησης δικαιωμάτων, αρνητικά και θετικά δικαιώματα, δραστηριότητα καθοδήγησης για τη δημιουργία αφίσας για την προστασία των ανθρώπινων δικαιωμάτων. **Πρωτοβάθμια – Δευτεροβάθμια Εκπαίδευση**  **2ο εργαστήριο (2 ώρες)** Τα δικαιώματα του παιδιού στην καθημερινή ζωή, Διεθνής Σύμβαση για τα Δικαιώματα του Παιδιού, κοινωνικό και ιστορικό πλαίσιο, περιπτώσεις καταπάτησης δικαιωμάτων των παιδιών στην περιοχή μας, δραστηριότητα για την παιδική εργασία. Προστασία, ασφάλεια, μελέτη περίπτωσης για την ασφάλεια στο διαδίκτυο, προστασία προσωπικών δεδομένων. Ελευθερία λόγου  -  κριτική στη γνώση / fake news  -  λεκτικές συγκρούσεις και διαχείρισή τους. **Πρωτοβάθμια – Δευτεροβάθμια Εκπαίδευση**  **3ο εργαστήριο (2 ώρες)** Διαφορετικότητα, ισότητα, ελευθερία, δικαιώματα και υποχρεώσεις. Ορισμός του «Άλλου», δραστηριότητες αναγνώρισης στερεοτύπων, προκαταλήψεων, διακρίσεων, σεξισμού, ρατσισμού. Δραστηριότητα συγγραφής κειμενικού είδους για τη διαφορετικότητα, την ισότητα και τον αλληλοσεβασμό. Θετικά παραδείγματα και καλές πρακτικές ανά τον κόσμο. **Δευτεροβάθμια Εκπαίδευση**  **4ο εργαστήριο (2 ώρες)** Ανθρωπογεωγραφία δικαιωμάτων, πρόσφυγες, μετανάστες. Δραστηριότητες κατανόησης της κουλτούρας των δικαιωμάτων παγκόσμια (μελέτες περίπτωσης από Ιράν, Ουκρανία, Βιετνάμ, Μαλάουι). Δραστηριότητες κατανόησης του καθολικού και ισότιμου χαρακτήρα των δικαιωμάτων. Μαρτυρίες προσφύγων τότε και τώρα (Μικρασιατική Καταστροφή, Προσφυγικό Ζήτημα). **Δευτεροβάθμια Εκπαίδευση**  **5ο εργαστήριο (2 ώρες)** Δικαίωμα στην υγεία, δικαιώματα που αφορούν το σώμα μας, δικαίωμα στην ξεκούραση. Παρακολούθηση διαδικτυακού μαθήματος που αφορά την υγειονομική κρίση του COVID-19, προστασία, ασφάλεια, αποφυγή στιγματισμού κοινωνικών μερίδων. Δραστηριότητα ρητορικής για το δικαίωμα στην υγεία. Ψυχοκινητικές δραστηριότητες για την ξεκούραση και τη χαλάρωση. **Πρωτοβάθμια – Δευτεροβάθμια Εκπαίδευση**  **6ο εργαστήριο (2 ώρες)** Προσβασιμότητα, συμπερίληψη, δικαιώματα και αναπηρία/ες. Κατανόηση των δικαιωμάτων των ατόμων με αναπηρία/ες. Μελέτη περίπτωσης για την υπεράσπιση των δικαιωμάτων των ατόμων με αναπηρία/ες στο Κιργιστάν, στο πλαίσιο της συμπερίληψης και της κοινωνικής ενσωμάτωσης. **Δευτεροβάθμια Εκπαίδευση**  **7ο εργαστήριο (2 ώρες)** Ισότητα φύλων, δικαιώματα για όλους και όλες. Παρουσίαση στατιστικών δεδομένων για την ισότητα φύλων. Κείμενο αφόρμησης για τον στερεοτυπικό λόγο. Δραστηριότητα αντιστροφής των παραδοσιακών ρόλων των παραμυθιών με εναλλακτικά σενάρια –προτάσεις. **Πρωτοβάθμια - Δευτεροβάθμια Εκπαίδευση**  **8ο εργαστήριο (2 ώρες)** Εργαστήριο ανταλλαγής γνώσεων και δεξιοτήτων. Σε αυτό το εργαστήριο οι εκπαιδευόμενοι/ες καλούνται να διαχωριστούν σε ομάδες και να οργανώσουν, μελετήσουν και δομήσουν στρατηγικά από κοινού ένα παράδειγμα με βάση τη θεωρία της αλλαγής για ένα ανθρώπινο δικαίωμα που θίγεται. **Πρωτοβάθμια – Δευτεροβάθμια Εκπαίδευση** **Προσαρμογές για εμποδιζόμενους μαθητές** Περιγραφή (π.χ. τόσο οι εκπαιδευτικοί οδηγοί που προτείνονται όσο και τα εργαστήρια θα περιλαμβάνουν προτάσεις διαφοροποιημένης διδασκαλίας για τους εκπαιδευτικούς ειδικών σχολείων). **Επέκταση** (Προτείνεται επέκταση στο πλαίσιο βιωματικών δράσεων και κατόπιν της υγειονομικής κρίσης προκειμένου όλη η σχολική κοινότητα να έρθει σε επαφή με την υλοποίηση, την προστασία και την υποστήριξη των ανθρώπινων δικαιωμάτων τόσο στο πλαίσιο της σχολικής ζωής όσο και στο πλαίσιο της ευρύτερης κοινωνίας των πολιτών, επεκτείνοντας με αυτόν τον τρόπο την ενεργό πολιτειότητα στο πλαίσιο του Ανοικτού Σχολείου). **Αξιολόγηση** (Κάθε εργαστήριο θα περιλαμβάνει φύλλο αξιολόγησης των εργαστηρίων καθώς και ένα τελικό παραδοτέο από τους εκπαιδευτικούς στο πλαίσιο των εργαστηρίων προκειμένου να μετρηθεί το πλαίσιο κατανόησης των εργαστηρίων καθώς και ο ίδιος ο φορέας υλοποίησης των εργαστηρίων). |  | | | **Σύνδεση με το Π.Σ:****Εκτυπώσιμο Υλικό** -Παρουσιάσεις PPT  - Εκτυπώσεις από το Έντυπο Εκπαιδευτικό Υλικό **Απαραίτητοι Σύνδεσμοι** <https://www.amnesty.gr/ekpaideusi> **Οπτικοακουστικό υλικό**https://www.youtube.com/user/amnestygreece**Διαδραστικό υλικό****Υποστήριξη εκπαιδευτικού** Πληροφορίες υποβάθρου (π.χ. παρουσιάσεις σε μορφή \*ppt, βίντεο, φωτογραφικό και εποπτικό υλικό)  Οδηγός (π.χ. <https://www.amnesty.gr/ekpaideusi> Εκπαιδευτικοί Οδηγοί για Εκπαιδευτικούς Πρωτοβάθμιας και Δευτεροβάθμιας Εκπαίδευσης, Οδηγοί Μαθητών/ριών Πρωτοβάθμιας και Δευτεροβάθμιας Εκπαίδευσης)  Επιμόρφωση *(εκπαιδευτική πλατφόρμα εξ αποστάσεως εκπαίδευσης Moodle)*  Φυσική παρουσία  (A’ Αθήνας) |